open-index/open-wikipedia-markdown huggingface dataset:
சன் பீல் ஏரி

**சன் பீல்** அல்லது **சொன் பில்** (*Son Beel, (Shon Bill*); இது, இந்தியாவின், தெற்கு அசாமில் அமைந்துள்ள பேரேரிகளில் ஒன்றாகும்.  அசாம் மாநிலத்தின் மிகப்பெரிய சதுப்புநிலப் பிராந்தியத்தில் வியாபித்துள்ள இந்த நன்னீர் ஏரி, அம்மாநிலத்தின் கரீம்கஞ்சு மாவட்டத்தில் அமைந்துள்ளது. குளிர்காலத்தின்போது சிறப்பாக நெல் சாகுபடி செய்யும் முழுமையான விளைநிலமாக உள்ள சன் பீல் ஏரி, மார்ச்சுக்கு பின் குளிர்காலம் முடிந்து தண்ணீர் நிரம்பிக் காணப்படுகிறது. 

## மேற்கோள்கள்

பகுப்பு:இந்திய ஏரிகள்
பகுப்பு:அசாம் ஏரிகள்
பகுப்பு:அசாமின் புவியியல்
எஸ். டி. சுப்பையா

**எஸ். டி. சுப்பையா** தமிழ்த் திரைப்பட நடிகராவார். தனது காலத்து தமிழ்த் திரையுலகில் நடிப்பாற்றலும், பாடும்திறனும் கொண்டிருந்த இவர் நிறைய திரைப்படங்களில் நடிக்கவில்லை. பக்த கௌரி திரைப்படத்தில் இடம்பெற்ற *மாய உலகை மதியாதே...*, *நான்முகன் படைப்பில்...* ஆகிய பாடல்கள் சுப்பையாவால் பாடப்பட்டவையாகும். 

## நடித்த திரைப்படங்கள்
*சதி அகல்யா (1937)
*ஹரிஹரமாயா (1940)
*சதி மகானந்தா (1940)
*மந்தாரவதி (1941)
*பிரபாவதி (1942)
*பிருதிவிராஜன் (1942)
*திவான் பகதூர் (1943)
*அருந்ததி (1943)
*மாரியம்மன் (1948)

## மேற்கோள்கள்

## மேலதிக இணைப்புகள்
* - பக்த கௌரி (1941) திரைப்படத்தில் எஸ். டி. சுப்பையா, யூ. ஆர். ஜீவரத்தினத்துடன் இணைந்து பாடிய ஒரு பாடல்

பகுப்பு:தமிழ்த் திரைப்பட நடிகர்கள்
எளிய அறிவு ஒழுங்கமைப்பு முறைமை

**எளிய அறிவு ஒழுங்கமைப்பு முறைமை** (Simple Knowledge Organization System - SKOS - இசுகோசு) என்பது கட்டுப்படுத்தப்பட்ட கலைச்சொற்கள் (controlled vocabulary), வகைப்பாட்டியல் (taxonomy), நிகண்டுகள் போன்றவற்றை உருமாதிரியாக்கப் பயன்படும் ஓர் உலகளாவிய வலைச் சேர்த்திய பரிந்துரை ஆகும்.  இது வலை மெய்ப்பொருளிய மொழியில் எழுதப்பட்ட ஒரு மெய்ப்பொருளியம் ஆகும்.  இது பொருளுணர் வலைத் தொழில்நுட்பங்களின் ஒரு பகுதி ஆகும்.

பல்வேறு வகைப்படுத்தல் முறைமைகள், கட்டுப்படுத்தப்பட்ட கலைச்சொற்கள் இசுகோசினைப் பயன்படுத்தி வெளியிடப்பட்டுள்ளன.

## மேற்கோள்கள்


பகுப்பு:பொருளுணர் வலை
டைசயனமைடு

**டைசயனமைடு** *(Dicyanamide)* C2N3– என்ற வேதி வாய்ப்பாட்டைக் கொண்ட ஒரு அயனி ஆகும். இருசயனமைடு, இருசயனமைன் என்ற பெயர்களாலும் இவ்வேதிச் சேர்மம் அழைக்கப்படுகிறது. இவ்வயனியில், இரண்டு சயனைடு குழுக்கள் மையத்திலுள்ள நைட்ரசன் எதிர்மின் அயனியுடன் பிணைக்கப்பட்டுள்ளன. 2-சயனோகுவானிடின் சேர்மம் சிதைவடைந்து இருசயனமைடு உருவாகிறது. கரிம மற்றும் கனிம உப்புகளில் இவ்வயனி ஓர் இணையெதிர் அயனியாக விரிவாகப் பயன்படுத்தப்படுகிறது. மேலும், பல்வேறு கரிமச் சகப்பிணைப்புச் சேர்மங்களை தொகுப்பு முறையில் தயாரிக்க உதவும் வினைபடு பொருளாகவும் பயன்படுகிறது. 

கரிம மீக்கடத்திகளில் எதிரயனிக் கூறாக டைசயனமைடு பயன்படுத்தப்பட்டது. 1990 களில், அமைப்பு நிலையில் உயர் நிலைமாறு வெப்பநிலை கொண்ட மீக்கடத்தியாக இவ்வயனி கருதப்பட்டது . பெப்டைடுகளை  உற்பத்தி செய்யும் வினைகளில் இச்சேர்மத்தின் பங்களிப்பு எவ்வாறு உள்ளதென தீன் கென்யோன் சோதித்துப் பார்த்தார். இவ்வினைகளின் தன்மையைக் கருத்திற்கொண்டு, மேலும் சோதனையைத் தொடர்ந்த இவருடைய இணை பணியாளர், இருசயனமைடு ஒர் உயிர்வழிப் பிறப்பு முன்னோடியாக இருக்கும் சாத்தியங்கள் உள்ளதாக தெரிவித்தார் 

## மேற்கோள்கள்
.

பகுப்பு:நைட்ரைல்கள்
பகுப்பு:எதிர்மின் அயனிகள்
சாம் அ. சபாபதி

**சாமுவேல் அரியரத்தினம் சபாபதி** (*Samuel Ariaretnam Sabapathy*, 6 செப்டம்பர் 1898 &ndash; 12 பெப்ரவரி 1964 ) இலங்கைத் தமிழ் வழக்கறிஞரும், முதலாவது யாழ்ப்பாண முதல்வரும் ஆவார். இவர் யாழ்ப்பாண நகரசபைத் தலைவராகவும் பதவி வகித்துள்ளார்.

## இளமைக்காலம்
சபாபதி 1898ம் ஆண்டு செப்டெம்பர் 6ம் தேதி பிறந்தார். இவரது தந்தையார் வரணியைச் சேர்ந்த கனகசபைப்பிள்ளை, தாயார் அன்னம்மா. இவரது உடன்பிறந்தாரான எஸ். குலேந்திரன் முன்னாள் யாழ்ப்பாண ஆயர் ஆவார். யாழ் பரி யோவான் கல்லூரியில் கல்வி கற்ற இவர் கல்லூரியின் மாணவர் தலைவராகவும் பணியாற்றினார். விளையாட்டுக்களில் ஆர்வம் கொண்டிருந்த சபாபதி, கல்லூரியின் துடுப்பாட்டக் குழுத் தலைவராக இருந்ததுடன், கால்பந்தாட்டக் குழுவிலும் சேர்ந்து விளையாடினார். சபாபதி தொல்புரத்தைச் சேர்ந்த நாகலிங்கம் என்பவரின் மகளான கனகேஸ்வரியை மணம் புரிந்தார். இவர்களுக்குப் பத்மினி என்னும் மகள் உள்ளார்.

## தொழில்
சபாபதி தனது கல்வியை முடித்துக்கொண்டு குற்றவியல் சட்டத்தில் சிறப்புத் தகைமை பெற்ற சட்டத்தரணியாக சட்டத்தொழிலில் நுழைந்தார். இவர் யாழ்ப்பாணத்திலேயே பணியாற்றினார். யாழ்ப்பாண நகர சபை உறுப்பினராகத் தெரிவு செய்யப்பட்ட இவர், 1937 தொடக்கம் 1939 வரை நகர சபைத் தலைவராகப் பதவி வகித்தார். 1949ல் யாழ்ப்பாணம் மாநகர சபையாகத் தரமுயர்த்தப்பட்டபோது, சபாபதி அதன் முதல் நகர முதல்வரானார். யாழ்ப்பாணப் பொது நூலகம், சுப்பிரமணியம் பூங்கா, நல மையங்கள்/ மகப்பேற்று மருந்தகங்கள் போன்ற பல வசதிகள் இவர் காலத்தில் உருவாயின. பொது நூலகத்துக்கான அடிக்கல் 1953 மார்ச் 29 அன்று இவரால் நாட்டப்பட்டது.

## இறப்பு
சபாபதி 1964 பெப்ரவரி 12 ஆம் தேதி தனது 66 ஆவது வயதில் காலமானார்.

## மேற்கோள்கள்

பகுப்பு:யாழ்ப்பாண மாவட்ட மக்கள்
பகுப்பு:1898 பிறப்புகள்
பகுப்பு:1964 இறப்புகள்
பகுப்பு:யாழ்ப்பாணம் பரி யோவான் கல்லூரி மழைய மாணவர்கள்
பகுப்பு:யாழ்ப்பாண முதல்வர்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
கரண் சிங்

**கரண் சிங்** (Karan Singh) (பிறப்பு:9 மார்ச் 1931), ஜம்மு காஷ்மீர் இராச்சியத்தின் மன்னர்  ஹரி சிங்கின் மகன் ஆவார். ஜம்மு காஷ்மீர் மாநில ஆளுநராகவும்,  இந்திய தேசிய காங்கிரசு கட்சியின் தலைவர்களில் ஒருவராகவும் இருந்தவர். மேலும் இந்திய நாடாளுமன்றத்தின் மக்களவை மற்றும் இந்திய நாடாளுமன்றத்தின் மாநிலங்களவை உறுப்பினராகவும் பணியாற்றியவர். இந்திய அரசின் சுற்றுலா, விமானப் போக்குவரத்து, சுகாதாரம் மற்றும் குடும்ப நல அமைச்சராகவும் பணியாற்றியவர். மேலும் அமெரிக்காவுக்கான இந்தியாவின் தூதுவராகவும் பணியாற்றியவர்.பனாரசு இந்து பல்கலைக்கழகம் மற்றும் கஷ்மீர் பல்கலைக்கழகம்  ஆகியவற்றின் துணைவேந்தராகப் பணியாற்றியவர். பல நூல்களை எழுதியவர். காஷ்மீர் பிரச்சினைகளில் இந்திய அரசுக்கு அவ்வப்போது ஆலோசனைகள் வழங்குபவர்.

2019 ஜம்மு காஷ்மீர் மறுசீரமைப்பு சட்டத்தின் மூலம் இந்திய அரசியலமைப்பு சட்டம், பிரிவு 370 மற்றும் இந்திய அரசியலமைப்புச் சட்டம், பிரிவு 35ஏ ஆகியவைகள் நீக்கப்பட்டதன் மூலம் ஜம்மு காஷ்மீர் மற்றும் லடாக் பகுதிகள் சமூகப் பொருளாதாரம் மற்றும் கல்வியில் முன்னேறும் என கரண்சிங் கருத்து தெரிவித்துள்ளார்.

## இளமையும் கல்வியும்

இராசபுத்திர டோக்ரா வம்சத்தில் பிறந்த கரண் சிங், பள்ளிக் கல்வியை டேராடூனில் உள்ள டூன் பள்ளியிலும், கல்லூரிக் கல்வியை கஷ்மீர் பல்கலைக்கழகத்திலும், அரசியல் அறிவியலில் முதுநிலை படிப்பு மற்றும் முனைவர் படிப்பை தில்லி பல்கலைக்கழகத்திலும் முடித்தவர்.

## குடும்பம்
கரண்சிங்கிற்கு யசோ இராச்சிய இலக்குமி  எனும் மனைவியும், அஜாத சத்ரு எனும் மகனும், ஜோத்சனா எனும் மகளும் உள்ளனர்.

## விருதுகள்
இவரது சீரிய குடியியல் பணியைப் பாராட்டி இந்திய அரசு, 2005இல் பத்ம விபூசன் விருது வழங்கியது.
## மறைவு
கரண் சிங் உடல்நலக் குறைவால் 12 மே 2017 அன்று மறைந்தார்.
## இதனையும் காண்க
* ஜம்மு காஷ்மீர் இராச்சியம்
* ஜம்மு காஷ்மீர் வரலாறு
* ஜம்மு காஷ்மீர்
* குலாப் சிங்
* ரண்பீர் சிங்
* ஹரி சிங்

## மேற்கோள்கள்

* Detailed Profile: Dr. Karan Singh *Government of India* portal

## மேலும் வாசிக்க
* *Jammu and Kashmir: 1949–1964: Selected Correspondence between Jawaharlal Nehru and Karan Singh*. Edited by Jamaid Alam. Penguin 2006. http://www.hinduonnet.com/fline/fl2325/stories/20061229001008100.htm 

## வெளி இணைப்புகள்

* Dr. Karan Singh's Official Website
* Dr. Karan Singh's Official Facebook Page
* Film: I Believe: Universal Values for a Global Society with Dr. Singh and by Raja Choudhury.
* Genealogy of the ruling chiefs of Jammu and Kashmir
* Proclamation of May 1, 1951 on Jammu & Kashmir Constituent Assembly by Yuvraj (Crown Prince) Karan Singh from the Official website of Government of Jammu and Kashmir, India 

பகுப்பு:1931 பிறப்புகள்
பகுப்பு:2017 இறப்புகள்
பகுப்பு:பத்ம விபூசண் விருது பெற்றவர்கள்
பகுப்பு:இந்திய எழுத்தாளர்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:சம்மு காசுமீரின் வரலாறு
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய அரசர்கள்
பகுப்பு:7வது மக்களவை உறுப்பினர்கள்
சி. நாகராஜா

**சின்னத்தம்பி நாகராஜா** (28 பெப்ரவரி 1931 – 8 மே 2008) என்னும் முழுப் பெயர் கொண்ட **சி. நாகராஜா** ஒரு இலங்கைத் தமிழ் வழக்கறிஞர். இவர் யாழ்ப்பாண மாநகர முதல்வராகவும், யாழ் மாவட்ட அபிவிருத்திச் சபையின் துணைத் தலைவராகவும் பணியாற்றியுள்ளார்.

## இளமைக்காலம்
நாகராஜா 1931ம் ஆண்டு பெப்ரவரி மாதம் 28ம் தேதி பிறந்தார். இலங்கையில் யாழ்ப்பாணம் இந்துக் கல்லூரியில் பள்ளிக் கல்வியை முடித்த பின்னர், மேற் படிப்புக்காகத் தமிழ்நாடு சென்று மதராசு கிறித்தவக் கல்லூரியில் சேர்ந்தார். அங்கே ஆங்கில இலக்கியத்தில் இளநிலை, முதுநிலைப் பட்டங்களைப் பெற்றார்.

## தொழில்
நாகராஜா இலங்கையில் வடக்குக் கிழக்குப் பகுதிகளில் சட்டத்தரணியாகத் தொழில் புரிந்தார். யாழ்ப்பாண மாநகர சபைக்கான தேர்தலில் போட்டியிட்டு வென்ற நாகராஜா, 1966ல் மாநகர முதல்வராகத் தேர்ந்தெடுக்கப்பட்டார். 1981ல் புதிதாக உருவாக்கப்பட்ட யாழ்ப்பாண மாவட்ட அபிவிருத்திச் சபையின் துணைத் தலைவராகத் தேர்வான இவர், 1982. அப்பதவியை விட்டு விலகினார். சில காலம் அவர் வன்னிப்பகுதியில் வாழ்ந்து வந்தார்.

## இறுதிக்காலம்
1990களில் ஐக்கிய அமெரிக்காவில் உள்ள நியூ செர்சிக்குக் குடி பெயர்ந்த நாகராஜா, 2008ம் ஆண்டில் அங்கேயே காலமானார்.

## மேற்கோள்கள்

## இவற்றையும் பார்க்கவும்
* யாழ்ப்பாண மாநகர சபை

பகுப்பு:யாழ்ப்பாண மாவட்ட மக்கள்
பகுப்பு:யாழ்ப்பாண முதல்வர்கள்
பகுப்பு:1931 பிறப்புகள்
பகுப்பு:2008 இறப்புகள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:அமெரிக்க இலங்கையர்கள்
தர்மா குமார்

**தர்மா குமார்** (மார்ச்சு  1928–19,அக்டோபர் 2001) ஓர் பொருளியல்  வரலாற்றாசிரியர், பேராசிரியர், நூலாசிரியர் ஆவார்.

## இளமைக்காலமும் கல்வியும்

தர்மா தமிழ்நாட்டைச்  சேர்ந்த வெங்கடராமன் என்பவரின் மகள் ஆவார். லாகூரிலும், மும்பையிலும் இவருடைய இளமைக் காலம் கழிந்தது. 
பொருளியல் இளங்கலைப் படிப்பை மும்பை எல்பின்ட்சுடோன் கல்லூரியிலும், பொருளியல் முதுகலையைக் கேம்பிரிச்சிலும் முடித்தார்.

## பணிகள்

1948 ஆம் ஆண்டில் இந்தியா திரும்பியதும் ரிசர்வ் வங்கியில் பணியில் சேர்ந்தார். 
1951 இல் லோவ்ராஜ் குமார் என்பவரைக் காதலித்துத் திருமணம் செய்து கொண்டார். இவர்களுக்கு ராதா குமார் என்ற மகள் உண்டு. 
உலக விவகாரங்களுக்கான இந்தியக் கவுன்சிலில் சில காலம் வேலை செய்தார். பின்னர் 1966 ஆம் ஆண்டில் தில்லி பொருளியல் பள்ளியில் பேராசிரியராகச் சேர்ந்தார். ஒய்வு பெறும் வரை அங்குப் பணியாற்றினார்,.

## எழுத்துப் பணிகள்

தென்னிந்தியாவில் நிலமும் சாதியும் என்ற பெயரில் நூல் எழுதி வெளியிட்டார். இந்த நூலுக்கு எல்லென் மெக்கார்தர் பரிசு கிடைத்தது. 
இந்தியப் பொருளாதார சமூக வரலாறு ரிவியூ  என்னும் இதழுக்குப் பதிப்பாசிரியராக இருந்தார்.
தனிமனித உரிமைகள், சமயச் சார்பின்மை, சனநாயக உரிமைகள் ஆகியவற்றில் ஈடுபாட்டுடன் இருந்தார்.
பொருளியல், சமூகவியல், ஆகிய இரண்டையும்  உள்ளடக்கி  இவருடைய ஆய்வுகள் விளங்கின.
இந்தியா மற்றும் அயல் நாடுகளின் பல்கலைக் கழகங்களின் கருத்தரங்குகளில் உரையாற்றினார்.

## மேற்கோள்

## மேலும் பார்க்க
http://www.thehindu.com/mag/2001/11/04/stories/2001110400120200.htm 

பகுப்பு:இந்திய வரலாற்றாளர்கள்
பகுப்பு:1928 பிறப்புகள்
பகுப்பு:2001 இறப்புகள்
மெனாண்டர்

**முதலாம் மெனாண்டர் சோத்தர்** அல்லது **மிலிந்தர்** (Menander I Soter) (, (*Ménandros A' ho Sōtḗr*), இந்திய பாளி மொழியில் **மிலிந்தர்** என அழைக்கப்படுவர். இந்தோ கிரேக்க மன்னரான முதலாம் மெனாண்டர் தெற்காசியாவின் வடமேற்கில் ஒரு பேரரசை நிறுவியதுடன், பௌத்த சமயத்திற்கு ஆதரவளித்தவர்.(165//155&nbsp;–130 BC)

மெனாண்டர் துவக்கத்தில் கிரேக்க பாக்திரியப் பேரரசுப் பகுதிகளின் மன்னராக இருந்தவர். பின்னர் பஞ்சாப் பகுதியை கைப்பற்றிய பிறகு தெற்காசியாவில்  தனது பேரரசை, மேற்கில் காபூல் சமவெளி முதல் கிழக்கில் இராவி ஆறு வரையும், வடக்கில் சுவாத் பள்ளத்தாக்கு முதல் ஹெல்மண்டு மாகாணம் வரையிலும், தெற்கே இராஜஸ்தான் மற்றும் கிழக்கே கங்கைச் சமவெளியின் பாடலிபுத்திரம் வரையிலும் விரிவுபடுத்தினார். கிரேக்க-உரோமன் வரலாற்றாசிரியர்  இசுட்ராபோவின் கூற்றுப் படி, அலெக்சாண்டரை விட கூடுதல் இனக் குழுவினர்களை வென்றவர் என்ற பெருமை முதலாம் மெனாண்டரைச் சாரும் எனக் குறிப்பிடுகிறார். மெனாண்டர் வெளியிட்ட நாணயங்களிலிருந்து, அவரது ஆட்சியில் செழிப்பாக இருந்த வணிகத்தை எடுத்துரைக்கிறது.

## மிலிந்த பன்ஹ
பௌத்த குரு நாகசேனரிடம் பௌத்தம் தொடர்பான மெனாண்டரின் கேள்விகளுக்கு, பதில் அளிக்கும் வகையில் **மிலிந்த பன்ஹா** எனும் பாலி மொழி நூல் நாகசேனரால் எழுதப்பட்டது. 

## மெனாண்டரின் ஆட்சிப் பரப்புகள்
பாக்திரியா, தற்கால ஆப்கானித்தான், பாகிஸ்தான், இந்தியாவின் பஞ்சாப், அரியானா, இமாசலப் பிரதேசம் மற்றும் ஜம்மு காஷ்மீர் பகுதிகளை கொண்டது. இவரது பேரரசின் தலைநகராக **[[சகலா]]** எனும் தற்கால சியால்கோட் என அறியப்படுகிறது. இந்தோ கிரேக்க மன்னர்களில் முதலாம் மெனாண்டர் முதன் முதலில் நாணயங்களை வெளியிட்டவர்.

## மறைவு
கி மு 130இல் மெனாண்டரின் மறைவிற்குப் பின், அவரது சிறு வயது மகன் ஸ்டாட்ரோ ஆட்சிக் கட்டிலில் அமரும் வரும் வரை, அவரது மனைவி  *அகதோக்லியா*   ஆட்சிபுரிந்தார்.

## இதனையும் காண்க
* ஸ்டாட்ரோ
* நாகசேனர்
* இந்தோ கிரேக்க நாடு
* இந்தோ சிதியன் பேரரசு

## அடிக்குறிப்புகள்

## மேற்கோள்கள்
* *Monnaies Gréco-Bactriennes et Indo-Grecques, Catalogue Raisonné*, Osmund Bopearachchi, 1991, Bibliothèque Nationale de France, .
* *The Shape of Ancient Thought. Comparative studies in Greek and Indian Philosophies* by Thomas McEvilley (Allworth Press and the School of Visual Arts, 2002) 
* *Buddhism in Central Asia* by B.N. Puri (Motilal Banarsidass Pub, January 1, 2000) 
* *The Greeks in Bactria and India*, W. W. Tarn, Cambridge University Press.
* *Dictionary of Buddhism*, Damien Keown, Oxford University Press 
* *De l'Indus à l'Oxus, Archéologie de l'Asie Centrale*, Osmund Bopearachchi, Christine Sachs, 
* *The Diffusion of Classical Art in Antiquity* by John Boardman (Princeton University Press, 1994) 
* *The Crossroads of Asia. Transformation in Image and symbol*, 1992, 
* *Indo-Greek, Indo-Scythian and Indo-Parthian coins in the Smithsonian institution*, Smithsonian Institution, Bopearachchi, 1993

## வெளி இணைப்புகள்
* Coins of King Menander
* More coins of Menander
* Kapisa coinage of Menander
* The Debate of King Milinda
* The Questions of King Milinda
* Catalogue of the coins of Menander

*
பகுப்பு:இந்திய வரலாறு
பகுப்பு:தெற்காசியா
பகுப்பு:பாக்கித்தான் வரலாறு
பகுப்பு:ஆப்கானித்தானின் வரலாறு
பகுப்பு:எலனியக் காலம்
நாகசேனர்

**நாகசேனர்** (Nāgasena), சர்வாஸ்திவாத பௌத்தப் பிரிவின் நிறுவனரும், கி மு 150ல்   காஷ்மீரில் பிறந்த   பாளி மொழி அறிஞரும் ஆவார்.

இந்தோ கிரேக்க மன்னர் மெனாண்டரின் பௌத்த சமயம் தொடர்பான கேள்விகளுக்கு, நாகசேனர் பதில் அளிக்கும்  வண்ணம் அமைந்த, **மிலிந்த பன்கா** எனும் பாளி மொழி பௌத்த நூலை இயற்றியவர்.

பௌத்த மெய்யியல் நூலான திரிபிடகத்தை, பாடலிபுத்திரத்தில், தான் ஒரு கிரேக்க பௌத்த பிக்குவிடமிருந்து கற்றதாக நாகசேனர், தான் இயற்றிய  **மிலிந்த பன்கா** நூலில் குறித்துள்ளார். மேலும் கிரேக்க பௌத்த குருவின் வழிகாட்டுதலின் படி, தனக்கு ஞானம்  ஏற்பட்டு, போதிசத்துவ நிலை அடைந்ததாக கூறுகிறார். மகாயான பௌத்தப் பிரிவில், நாகசேனர் 18  அருகதர்களில் ஒருவராகப் போற்றப்படுகிறார்.

## மேற்கோள்கள்


### ஆதார நூற்பட்டியல்
* 
* 

பகுப்பு:போதிசத்துவர்கள்
பகுப்பு:பாளி அறிஞர்கள்
பகுப்பு:இந்திய மெய்யியலாளர்கள்
பகுப்பு:பௌத்த அறிஞர்கள்
பகுப்பு:பௌத்த எழுத்தாளர்கள்
கராகீனன்

**கராகீனன்** என்பது கடல் பாசியிலிருந்து தயாரிக்கப்படும் ஒரு வித மாவுப்பொருளாகும்.

இதன் **பயன்கள்** பலவாகும். குறிப்பாக சிலவகை உணவுபொருட்கள் தயாரிப்பதிலும் வேதியியல் துறையிலும் மருந்து மற்றும் அழகுசாதனப் பொருட்கள் தயாரிப்பதிலும்   ஐசுகிரீம், பற்பசை தயாரிப்பிலும் பயன்படுகின்றது. எல்லா வித தேவையான ஊட்டச்சத்துகளும் இதில் இருப்பதால் விவசாயிகள் இதனை **இயற்கை உரமாகப்** பயன்படுத்துகின்றனர்.

இந்தியா தேவைகளை ஈடுசெய்ய இதனை வெளிநாடுகளில் இருந்து இறக்குமதி செய்கின்றது. தமிழக கடற்கரைப் பகுதிகளில் கடற்பாசி பயிரிடஅரசு ஊக்கப்படுத்துகிறது.

## மேற்கோள்கள்

பகுப்பு:உற்பத்திப் பொருட்கள்
பாலசுப்பிரமணியம்

**பாலசுப்பிரமணியம்** அல்லது **பாலசுப்பிரமணியன்** (*Balasubramaniam* or *Balasubramanian*)(; ; ; ) என்பது தென்னிந்தியா மற்றும் இலங்கையில் ஆண்களின் பெயராகும். தென்னிந்தியாவில் பாரம்பரியமாக ஆண்களும் பெண்களும் பாலசுப்பிரமணியன் என்பதை குடும்பப் பெயராகப் பயன்படுத்துகின்றனர். பாலசுப்ரமணியம் என்னும் சொல்லானது சமசுகிருத வார்த்தையாகும். பால என்பது "இளம்" என்றும் மற்றும் சுப்ரமணியம் (*சு* சமஸ்கிருத சொல்லான "புனிதமான" மற்றும் ப்ரமணியம் என்பது "உச்ச ஆவியின் மங்களகரமான சுடரொளியில் மிகச்சிறந்து" எனப் பொருள் படும்படி மொழிப் பெயர்க்கப்பட்டுள்ளது. இது இந்து கடவுளான முருகனின் குழந்தை அல்லது இளமைப் பருவத்தினைக் குறிப்பிடுகிறது. இதுபோல பாலகிருஷ்ணா என்ற சொல் இளம் வயது கிருட்டிணனைக் குறிக்கிறது.

தெலுங்கில், சமஸ்கிருத மூல வார்த்தையுடன் நெருக்கமாக உள்ள இந்த பெயர் **பாலசுப்பிரமண்யம்** அல்லது **பாலசுப்பிரமணியம்** என்று எழுதப்பட்டுகிறது. கன்னடத்தில், இந்தப்பெயரானது **பாலசுப்பிரமண்யா** அல்லது **பாலசுப்பிரமண்யா** என்று குறிப்பிடப்படுகிறது.

## குறிப்பிடத்தக்க நபர்கள்

* எசு. பாலசுப்பிரமணியன், அம்பாசமுத்திரம் மேனாள் சட்டமன்ற உறுப்பினார்
* பாலசுப்பிரமணியம் (பிறப்பு 1966), இந்திய ஒளிப்பதிவாளர்
* ஆ. பாலசுப்பிரமணியம் (பிறப்பு 1971), இந்திய கலைஞர்
* டி. பாலசுப்பிரமணியம், இந்திய நடிகர்
* ஜி. என். பாலசுப்பிரமணியம் (1910-1965), இந்திய இசைக்கலைஞர்
* கே. பாலசுப்பிரமணியன், இந்திய அரசியல்வாதி
* கிருஷ்ணகுமார் பாலசுப்பிரமணியன், இந்திய நடிகர்
* குடவாயில் பாலசுப்ரமணியன், இந்தியத் தொல்பொருள் ஆய்வாளர்
* பி. பாலசுப்பிரமணியம் (1960–2013), மலேசிய காவல்துறை அதிகாரி
* பி. பாலசுப்பிரமணியன், இந்திய அரசியல்வாதி
* ஆர். பாலசுப்பிரமணியம், இந்திய நடிகர்
* ராமச்சந்திரன் பாலசுப்ரமணியன் (பிறப்பு 1951), இந்திய கணிதவியலாளர்
* எஸ். பாலசுப்பிரமணியன் (பிறப்பு 1936), இந்திய பத்திரிகையாளர்
* எஸ். பி. பாலசுப்பிரமணியம் (1946-2020), இந்திய இசைக்கலைஞர்
* எஸ். ஆர். பாலசுப்ரமணியன், இந்திய அரசியல்வாதி
* சங்கர் பாலசுப்பிரமணியன் (பிறப்பு 1966), பிரித்தானிய வேதியியலாளர்
* சிற்பி பாலசுப்ரமணியம் (பிறப்பு 1936), இந்திய கவிஞர் மற்றும் கல்வியாளர்
* வி. பி. பாலசுப்ரமணியன், இந்திய அரசியல்வாதி

### குடும்ப பெயர்

* பாலசுப்பிரமணியம் டெனிஸ்வரன் இலங்கையின் வழக்கறிஞரும் அரசியல்வாதியும்
* பாலசுப்பிரமணியன் முத்துராமன், இந்திய தொழிலதிபர்
* பாலசுப்பிரமணியம் நெமினாதன் (பிறப்பு 1922), இலங்கை அரசியல்வாதி
* பாலசுப்பிரமணியம் ராமமூர்த்தி (1922-2003), இந்திய மருத்துவர்
* பாலசுப்பிரமணியன் சுந்தரம், இந்திய வேதியியலாளர்
* மலர் பாலசுப்பிரமணியன் (பிறப்பு 1976), அமெரிக்க மருத்துவர்
* ராஜீவ் பாலசுப்பிரமணியம் (பிறப்பு 1974), பிரித்தானிய எழுத்தாளர்

பகுப்பு:இந்திய ஆண்களுக்கான பெயர்கள்
முசுனூரி நாயக்கர்கள்

**முசுனூரி நாயக்கர்கள்** (**Musunuri Nayaks**) என்பவர்கள் 14 ஆம் நூற்றாண்டைச் சேர்ந்த தென்னிந்திய போராளி மன்னர்களாவர். இவர்கள் செயல்பட்ட பகுதி தெலங்காணா ஆகும்.

இவர்கள் தில்லி சுல்தான்கள் காகதீயர்களை வெற்றி கொண்டு அவர்களது நாட்டைக் கைப்பற்றிய நிலையில், தில்லி சுல்தான்களிடம் இருந்து 1326 இல் ஆந்திராவை மீட்ட வீரத் தலைவர்களாவர்.

## துருக்கியரை எதிர்த்து
இடது|thumb|253x253px|முசுனூரி காபானீடு
தில்லி சுல்தான்களிடம் காக்கத்தியர்களின் வீழ்ச்சிக்குப்பின் அவர்களது நாட்டைத் தங்களுடைய நாட்டுடன் இணைத்துக் கொண்ட தில்லி சுல்தான்கள் வாரங்கல்லுக்கு  "சுல்தான்பூர்" என புதிய பெயரைச் சூட்டினர். இப்பகுதிக்கு ஆளுநராக குறுகிய காலம் இருந்த உலு கான்  தில்லி சுல்தான் முகமது பின் துக்லக்கால்  1324 இல் தில்லிக்கு திரும்ப அழைக்கப்பட்டார். காக்கதிய படையின் முன்னாள் தளபதியான, நாகையா கன்ன விப்ரடு என்பவர்  மாலிக் மக்புல் என்ற புதிய பெயரோடு இப்பகுதியின் புதிய ஆளுநராக நியமிக்கப்பட்டார்.<span class="mw-reflink-text"></span> எனினும், துக்லக்கால் வெற்றி கொள்ளப்பட்ட காக்கதிய பேரரசின் உள்ளூர் தலைவர்களால் அதிகாரம் மீண்டும் கைப்பற்றப்பட்டது.<span class="mw-reflink-text"></span>

1330 இல், முசுனூரி புரோலயா நாயக்கரால் பித்தாபுரம் அருகே வெளியிடப்பட்ட விலாசா மானிய செப்பேட்டில் துருக்கியரால் தெலுங்கு நாட்டில் ஏற்பட்ட பேரழிவுகளைப் பற்றிக் குறிப்பிட்டு சட்ட ஒழுங்கை நிலைநிறுத்தத் தாமே தகுதியானவர் என்பதையும்  வெளியிட்டுள்ளார். இவரது வாரிசான, காப்பையா நாயக்கர் (ஆட்சிக் காலம் 1333-1368), துருக்கியருக்கு எதிராக ஒரு எழுச்சியை ஏற்படுத்தி, அவர்களை வாரங்கல்லை விட்டு 1336 இல் வெளியேற்றினர். 

காப்பபைய நாயக்கர் முழுத் தெலங்கானாவையும் 1368 வரை ஆட்சி செய்தார்.  அவரது மறைவுக்குப் பின் அவருக்கு துணையாக இருந்த நாயக்கர்கள் தங்கள் சொந்த நகரங்களை நோக்கி கலைந்து சென்றதாகக் கூறப்படுகிறது. துருக்கியருக்கு எதிராக இருந்தபோதும், காப்பைய நாயக்கர் தொடர்ந்து துருக்கியரால் வாராங்கல்லில் கட்டப்பட்ட குஷ் மகாலை பயன்படுத்தியதோடல்லாமல் "ஆந்திர நாட்டின் சுல்தான்" என்ற பாரசீகப் பட்டத்தையும் ஏற்றுக் கொண்டிருந்தனர். 1361 இல், இவர் செய்து கொண்ட ஒரு உடன்படிக்கையின்  பகுதியாக பாமினி சுல்தான் முகமது ஷாவுக்கு ஒரு சிம்மாசனத்தைப் பரிசாக அளித்தானர்.

## மேற்கோள்கள்



## மேலும் படிக்க
* *After the Kakatiyas*, V. Yashoda Devi, Andhra Pradesh Sahitya Academy, Hyderabad, 1975.
* *A history of South India from prehistoric times to the fall of Vijayanagar*, K. A. Nilakanta Sastri, Oxford Univ. Press, 1955.
* *The Early Muslim expansion in South India*, N. Ventakaramanayya, 1942.
* Subrahmanyam, Sanjay (1998), "Hearing Voices: Vignettes of Early Modernity in South Asia, 1400–1750", *Daedalus*, **127** (3): 75–104, JSTOR&nbsp;[//www.jstor.org/stable/20027508 20027508], (subscription required (help)) &nbsp;

Category:Pages containing links to subscription-only content
பகுப்பு:இந்திய அரச மரபுகள்
பகுப்பு:தெலங்காணா வரலாறு
பகுப்பு:ஆந்திரப் பிரதேச வரலாறு
பகுப்பு:ஆசியாவின் முன்னாள் நாடுகள்
கதிரவேலு பொன்னம்பலம்

**கதிரவேலு பொன்னம்பலம்** (*Cathiravelu Ponnambalam*) என்னும் முழுப்பெயர் கொண்ட **க. பொன்னம்பலம்** யாழ்ப்பாணத்தைச் சேர்ந்த ஒரு வழக்கறிஞரும், யாழ்ப்பாண மாநகர சபையின் இரண்டாவது முதல்வராகப் பணியாற்றியவரும் ஆவார். இலங்கை அரசியலில் புகழ் பெற்ற குடும்பம் ஒன்றைச் சேர்ந்த இவரது நெருங்கிய உறவினர்கள் பலர் அரசியலில் முக்கிய பதவிகளை வகித்துள்ளனர்.

## குடும்பம்
இவரது தந்தையார், மாவட்ட நீதிபதியாகவும், மேல் நீதிமன்ற நீதிபதியாகவும் பணியாற்றிய ஆறுமுகம் கதிரவேலு ஆவார். பொன்னம்பலத்தின் தமையனார் கதிரவேலு சிற்றம்பலம் விடுதலை பெற்ற இலங்கையின் முதல் அஞ்சல் தொலைத்தொடர்பு அமைச்சராக இருந்தார். பெரிய தந்தையார் ஆறுமுகம் கனகரத்தினம், யாழ்ப்பாண நகர சபையின் முதல் தலைவராக இருந்ததுடன், யாழ் கனகரத்தினம் மத்திய மகா வித்தியாலயத்தையும் நிறுவினார். பொன்னம்பலத்தின் தந்தைவழிப் பாட்டனாரின் சகோதரரே யாழ்ப்பாணம் இந்துக் கல்லூரியின் நிறுவனர்களில் ஒருவரான விசுவநாதர் காசிப்பிள்ளை.

## மேற்கோள்கள்

## இவற்றையும் பார்க்கவும்
* யாழ்ப்பாண மாநகர சபை

பகுப்பு:யாழ்ப்பாண மாவட்ட மக்கள்
பகுப்பு:யாழ்ப்பாண முதல்வர்கள்
பகுப்பு:கொழும்பு றோயல் கல்லூரி பழைய மாணவர்கள்
விசுவநாதர் காசிப்பிள்ளை

**விசுவநாதர் காசிப்பிள்ளை** (1849 பெப்ரவரி 12 - செப்டெம்பர் 1936) யாழ்ப்பாணத்தைச் சேர்ந்த அரச சட்டத்தரணியும், யாழ் இந்துக் கல்லூரியை நிறுவியவர்களில் ஒருவரும் ஆவார்.

## இளமைக் காலம்
காசிப்பிள்ளை 1849ம் ஆண்டு பெப்ரவரி மாதம் 12ம் தேதி பிறந்தார். இவரது தந்தையார் விநாயகர் விசுவநாதர், தாயார் பெயர் ஐயம்பிள்ளை. பள்ளிக்கல்வியை சுண்டிக்குளி செமினரியில் பெற்றுக்கொண்ட காசிப்பிள்ளை, மேற்படிப்புக்காக 1867ல் மதராசுக்குச் சென்றார் (தற்போதைய சென்னை). பின்னர் சட்டத்துறையில் தொழில் செய்ய எண்ணிய அவர் வழக்கறிஞரான சி. பிரிட்டோவின் கீழ் பயிற்சி பெற்றுச் சட்டத்தரணியானார்.

## குடும்பம்
இவர் மூத்ததம்பி என்பவரின் மகளான பார்வதிப்பிள்ளை என்பவரை மணம் செய்துகொண்டார். இவர்களது மகன் அருளம்பலம், மகள் இராசம்மா. காசிப்பிள்ளையின் உடன்பிறந்தாரான ஆறுமுகமுத்தின் மகன்கள் கதிரவேலு, கனகரத்தினம் ஆகியோரும் யாழ்ப்பாணத்தில் பொதுச் சேவையில் ஈடுபட்டுப் புகழ் பெற்றவர்கள். கதிரவேலுவின் ஒரு மகன் க. சிற்றம்பலம் இலங்கை அரசில் மந்திரியாகப் பணியாற்றியவர். இன்னொரு மகன் க. பொன்னம்பலம் யாழ்ப்பாணத்தின் முன்னாள் நகர முதல்வர்.

## தொழில்
1876 தொடக்கம் ஆறு ஆண்டுகள் மன்னாரில் தொழில் செய்த காசிப்பிள்ளை 1882ல் யாழ்ப்பாணத்துக்குத் திரும்பினார். அரச சட்டத்தரணியாக நியமிக்கப்பட்ட அவர் நீதவான் நீதிமன்றத்திலும், மாவட்ட நீதிமன்றத்திலும் நிதிபதியாகப் பணியாற்றியுள்ளார். யாழ் இந்துக் கல்லூரியின் நிறுவனர்களில் ஒருவரான இவர் அதன் முகாமையாளராகவும் பின்னர் பணிப்பாளராகவும் பணியாற்றினார். சைவ பரிபாலன சபையின் செயலாளராகவும், 1895 முதல் 1915 வரை "இந்து போர்ட்" எனப்படும் இந்துக் கல்விச் சபையின் முகாமையாளராகவும் இருந்தார்.

## இறப்பு
இவர் 1936ம் ஆண்டு செப்டெம்பர் மாதம் காலமானார்.

## மேற்கோள்கள்

பகுப்பு:யாழ்ப்பாண மாவட்ட மக்கள்
பகுப்பு:1849 பிறப்புகள்
பகுப்பு:1936 இறப்புகள்
வலைக் குறிப்புரை

**வலைக் குறிப்புரை** (web annotation) என்பது வலைத்தளம், வலைப்பதிவு, படம், நிகழ்படம் போன்ற இணைய வளங்கங்களோடு இணைப்புப் பெற்ற குறிப்புரை ஆகும்.  ஒரு வளத்தைப் பற்றி அல்லது அந்த வளத்தோடு தொடர்புடைய பிற வளங்களைப் பற்றிய குறிப்புக்களை பகிர குறிப்புரை பயன்படுகிறது.  கருத்து, குறிசொல், விளக்கவுரை என்று பல்வேறு வகைகளில் இந்தக் குறிப்புரை அமையலாம்.  புலைமைசார் பதிப்பித்தலில், கற்றல் கற்பித்தலில், ஆய்வில், ஊடகவியலில், கருத்துப்பகிர்வில் குறிப்புரை முக்கியத்துவம் பெறுகிறது.

நூல் மதிப்பீடு, கருத்து அல்லது பின்னூட்டம், பல்லூடக குறிப்புரை, மொழிபெயர்ப்புக் குறிப்புரை என்று வலைக் குறிப்புரைகள் பல வகைப்படலாம்.

## சீர்தரங்கள்
உலகளாவிய வலைச் சேர்த்தியம்  வலைக் குறிப்புரை பணிக் குழு ஒன்றினை வைத்துள்ளது.  இது மூன்று பரிந்துரை முன்மொழிவுகளை முன்வைத்துச் செயற்படுகிறது.

* Web Annotation Data Model
* Web Annotation Vocabulary
* Web Annotation Protocol

## மேற்கோள்கள்


பகுப்பு:ஆய்வு
பகுப்பு:இணையம்
வைரவிழா மேனிலைப் பள்ளி

**வைரவிழா மேனிலைப்பள்ளி** (*Diamond Jubilee Higher Secondary School*) தமிழ்நாட்டின் ஈரோடு மாவட்டம் கோபிச்செட்டிபாளையத்திலுள்ள ஒரு ஆண்கள் மட்டும் படிக்கும் ஒரு பள்ளியாகும். இப்பள்ளியானது விக்டோரியா பேரரசியின் வைரவிழா கொண்டாட்டத்தின் நினைவாக 1898 ஆம் ஆண்டு தோற்றுவிக்கப்பட்டது.

இப்பள்ளி கிட்டத்தட்ட 2,300 மாணவர்களையும் 60 ஆசிரியர்களையும் கொண்டுள்ளது. அரசு உதவிபெறும் பள்ளிவகையைச் சார்ந்ததாகையால், இப்பள்ளிக்கு ஆசிரியர்களின் ஊதியத்தைத் தமிழக அரசு வழங்குகிறது. 1976 இல் ஆங்கிலவழி வகுப்புகள் தொடங்கப்பட்டன. 1927 இல் மகாத்மா காந்தி இப்பள்ளிக்கு வருகை தந்துள்ளார்.

## குறிப்பிடத்தக்க பழைய மாணவர்கள்
* வர்கீஸ் குரியன், இந்திய வெண்மைப் புரட்சியின் தந்தை; ”அமுல்” நிறுவனர்; குசராத் கூட்டுறவு பால் விற்பனைக் கூட்டமைப்பின் நிறுவனர் (GCMMF)

## மேற்கோள்கள்

## வெளியிணைப்புகள்
*பள்ளியின் இணையப் பக்கம் 
*பழைய மாணவர் இணையப் பக்கம்

பகுப்பு:ஈரோடு மாவட்டத்திலுள்ள அரசு உதவி பெறும் பள்ளிகள்
இரக்கத்தின் கடமைகள்

[thumb|350x350px|''கரித்தாஸ், இரக்கத்தின் ஏழு கடமைகள்'', ஓவியர் [பீட்டர் புரூகல், 1559. :வலப்புறம் கீழே இடஞ்சுழி முறையில்: பசியாய் இருப்பவர்களுக்கு உணவு கொடுத்தல், தாகமாயிருப்போரின் தாகம் தணித்தல், சிறையிலிருப்போரைச் சந்தித்தல், இறந்தோரை நல்லடக்கம் செய்தல், அன்னியரை ஏற்றுக் கொள்ளுதல், நோயாளர்களைக் குணப்படுத்துதல், ஆடையின்றி இருப்பவர்களுக்கு ஆடை அணிவித்தல்]]

**இரக்கத்தின் கடமைகள்** என்பது கிறித்தவர்கள் மேற்கொள்ளும் செயல்களாகும். இவை கத்தோலிக்க திருச்சபையில் தவ முயற்சிகளாகவும் மற்றும் அறப்பணிகளாகவும் கருதப்படுகின்றன. மெதடிசத்தில் இவை தூய வாழ்வு வாழ்வதற்கும் மீட்படைவதற்கும் உதவும் ஒரு அருளின் கருவியாக நம்பப்படுகின்றது.

## கத்தோலிக்க திருச்சபையில்
செம்மறியாடுகளும் வெள்ளாடுகளும் உவமையின்படி இரக்கத்தின் ஆன்மீக மற்றும் சமூகக் கடமைகள் நற்செயல்களின் மூலமாக அருள் பெரும் கருவிகளாகும். இவற்றை செய்யாமல் விடுவதும் பாவமாகக் கருதப்படுகின்றது. 

### இரக்கத்தின் சமூகக் கடமைகள்

இக்கடமைகள் உயிர்களின் உடல் சார்ந்த தேவைகளை நிறைவேற்ற முனைகின்றன. எசாயா 58இல் இருந்தும் தோபித்து நூலில் இருந்தும் இவை எடுக்கப்பட்டுள்ளன. அவையாவன:
* பசியாய் இருப்பவர்களுக்கு உணவு கொடுத்தல்
* தாகமாயிருப்போரின் தாகம் தணித்தல்
* ஆடையின்றி இருப்பவர்களுக்கு ஆடை அணிவித்தல்
* அன்னியரை ஏற்றுக் கொள்ளுதல்
* நோயாளர்களைக் குணப்படுத்துதல்
* சிறையிலிருப்போரைச் சந்தித்தல்
* இறந்தோரை நல்லடக்கம் செய்தல்

### இரக்கத்தின் ஆன்மீகக் கடமைகள்
அவையாவன:
* அவநம்பிக்கையில் இருப்போருக்கு ஆலோசனை வழங்குதல்
* அறியாமையில் இருப்போருக்கு அறிவொளியூட்டுதல்
* பாவிகள் மனம்மாற அறிவுறுத்தல்
* துன்புறுவோரைத் தேற்றுதல் - வருந்துவோருக்கு ஆறுதல் அளித்தல்
* பிறர் இழைத்த தவறுகளை மன்னித்தல் - தீமைகளை மன்னித்தல்
* தீமை செய்வோரைப் பொறுமையோடு ஏற்றுக்கொள்ளுதல்
* இறந்தோருக்காகவும் வாழ்வோருக்காகவும் செபித்தல்

## மேற்கோள்கள்


பகுப்பு:கிறித்தவ பக்தி முயற்சிகள்
சிமோன் பெரெஸ்

**சிமோன் பெரெஸ்** (*Shimon Peres*, ; ; பிறப்பு **Szymon Perski**; ஆகத்து 2, 1923 – செப்டம்பர் 28, 2016) என்பவர் அரசியல்வாதியும் 2007 முதல் 2014 வரையான காலத்தில் இருந்த ஒன்பதாவது இசுரேலியப் பிரதமரும் ஆவார். பெரஸ் இரு தடவைகள் இசுரேலியப் பிரதமராகவும், இரு முறை பதில் இசுரேலியப் பிரதமராகவும் இருந்துள்ளார். 70 வருட அரசியல் அனுபவம் கொண்ட இவர் 12 வது அமைச்சரவையின் அங்கத்தவராகவும் இருந்துள்ளார்.

## உசாத்துணை

## வெளி இணைப்புகள்

*Official Israeli Presidency website
*Official channel on YouTube
*The day Peres became a Sheikh!
*Peres Center for Peace
*Biography at the *[[பிரித்தானிக்கா கலைக்களஞ்சியம்]]*
*Lecture at நோபல் பரிசு
*Shimon Peres biography at the Jewish Virtual Library
*Column archive at *[[தி கார்டியன்]]*
*BBC – Sharon seals new Israel coalition
*Peres's metaphysical propensity to lose  by Matthew Wagner, published in *[[The Jerusalem Post]]*, 10 November 2005.
*Former Labor Leader Shimon Peres Heading For Sharon's new party  – recorded Report from IsraCast.
*Shimon Peres speaks at the Council on Foreign Relations about the Israel/Lebanon conflict  on 31 July 2006
*Shimon Peres speaks at Cornell University – "A Conversation with Shimon Peres"
*"Presidency rounds off 66-year career" by Amiram Barkat, Haaretz
*President Peres' address to the 63rd session of the United Nations General Assembly, 24 September 2008
* by Leon Charney on The Leon Charney Report
* by Leon Charney on The Leon Charney Report

பகுப்பு:1923 பிறப்புகள்
பகுப்பு:2016 இறப்புகள்
பகுப்பு:நோபல் அமைதிப் பரிசு பெற்றவர்கள்
பகுப்பு:இசுரேலிய அரசியல்வாதிகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
இசுரேலியப் பிரதமர்கள்
ஆஸ்திரேலியன் சாடில்பேக் டம்ப்லர்

**ஆஸ்திரேலியன் சாடில்பேக் டம்ப்லர்** (*Australian Saddleback Tumbler*) பல ஆண்டுகால முயற்சியில் தேர்ந்தெடுத்த கலப்பினப்பெருக்க முறையால் உருவாக்கப்பட்ட ஆடம்பரப் புறா வகையாகும். இது மாடப் புறாவிலிருந்து உருவானதாகும். இவை 1917ல் ஆத்திரேலியாவில் உருவாயின. இவை பெரும்பாலும் கால்களில் இறகுடன் காணப்படும். இதன் பெயரானது அதன் முதுகில் காணப்படும் சேணை வடிவ அமைப்பின் காரணமாக ஏற்பட்டுள்ளது. இதன் தலையில் உள்ள குறியானது பட்டை (பொதுவாக) அல்லது புள்ளியாக உள்ளது. இவை பொதுவாக கருப்பு, சிவப்பு, மஞ்சள், நீலம், வெள்ளி, பாதாம் மற்றும் அன்டலூசிய வண்ணத்தில் உள்ளன.  

## மேற்கோள்கள்

பகுப்பு:புறாக்கள்
ஆன்ட்வெர்ப் சுமெர்லி

**ஆன்ட்வெர்ப் சுமெர்லி** (*Antwerp Smerle*) பல ஆண்டுகால முயற்சியில் தேர்ந்தெடுத்த கலப்பினப்பெருக்க முறையால் உருவாக்கப்பட்ட ஆடம்பரப் புறா வகையாகும். இது மாடப் புறாவிலிருந்து உருவானதாகும். இவை சுருண்ட இறகுகளைக்  கொண்டுள்ளன. இவை ஹோமிங் புறாக்களை உருவாக்க பயன்படுத்தப்பட்ட இனங்களுல் ஒன்றாகும். 

## மேற்கோள்கள்

பகுப்பு:புறாக்கள்
4-குளோரோயிண்டோல்-3-அசிட்டிக் அமிலம்

**4-குளோரோயிண்டோல்-3-அசிட்டிக் அமிலம்** *(4-Chloroindole-3-acetic acid)* C10H8ClNO2 என்ற வேதியியல் வாய்ப்பாடு கொண்டுள்ள ஓர் இயற்கையான தாவர இயக்குநீர் ஆகும். ஆக்சின் வகைச் சேர்மங்களின் ஒர் உறுப்பினரான இச்சேர்மம், பொதுவாகக் காணப்படும் ஆக்சின் இண்டோல்-3- அசிட்டிக் அமிலத்தின் குளோரினேற்ற வழிப்பொருளாகக் கருதப்படுகிறது. பட்டாணி, வாள் அவரை போன்ற பயறுவகைப் பயிர்களின் விதைகளில் 4-குளோரோயிண்டோல்-3-அசிட்டிக் அமிலம் காணப்படுகிறது.  4-குளோரோயிண்டோல்-3-அசிட்டிக் அமிலம் , ஓர் இறப்பு இயக்குநீர் என்று கருதுவதற்குமான  வாய்ப்பை அளிக்கிறது. ஏனெனில் முதிர்ச்சியடையும் விதைகள் இவ்வியக்குநீரைப் பயன்படுத்தி, மூலத்தாவரம் திரட்டும் ஊட்டப்பொருட்களை தாம் சேமித்துக் கொண்டு அம்மூலத்தாவரங்களின் முடிவைத் தொடக்கி வைக்கின்றன.

## மேற்கோள்கள்

பகுப்பு:பல்லின வளையச் சேர்மங்கள்
பகுப்பு:குளோரோ அரீன்கள்
பகுப்பு:அசிட்டிக் அமிலங்கள்
பகுப்பு:ஆக்சின்கள்
பகுப்பு:இண்டோல்கள்
பார்பு புறா

**பார்பு புறா** (*Barb pigeon*) பல ஆண்டுகால முயற்சியில் தேர்ந்தெடுத்த கலப்பினப்பெருக்க முறையால் உருவாக்கப்பட்ட ஆடம்பரப் புறா வகையாகும். இது மாடப் புறாவிலிருந்து உருவானதாகும். இவ்வினம் ஷேக்ஸ்பியரால் குறிப்பிடப்பட்டுள்ளது. இது சார்லஸ் டார்வினின் 'வேரியேஷன் ஆஃப் அன்ல்மல்ச் அன்ட் ப்லன்ட்ஸ் அன்டர் டொமஸ்டிகேஷன்'ல் குறிப்பிடப்பட்டுள்ளது.

## மேற்கோள்கள்

பகுப்பு:புறாக்கள்
அருகதர்

**அருகதர்**  (Arhat or Arahant) என்பதற்கு **ஆன்மீக ஞான ஒளி** (நிர்வாணம்) அடைவதற்கு  *மிகவும் தகுதியானவர்*  (one who is worthy) அல்லது  *மிகச் சரியான மனிதர்* என்று தேரவாத பௌத்தப்பிரிவு குறிப்பிடுகிறது. புத்தத்தன்மை அடையாத, ஆனால் போதிசத்துவ நிலையை அடைந்த பௌத்த பிக்கு அருகதர் என்று அழைக்கப்படுகிறார். 

பௌத்த சமயத்தில் புத்தத்தன்மை அடைதற்கான ஆன்மீக முன்னேற்றத்தின் படிநிலைகளில் உள்ளவர்களுக்கு போதிசத்துவர்,  **அருகதர்** போன்ற  பட்டப் பெயர்கள் வழங்கப்படுகின்றன.

கௌதம புத்தரின் நேரடிச் சீடர்களான சாரிபுத்திரர் மற்றும் மௌத்கல்யாயனர் ஆகியோர் அருகதர் நிலையை அடைந்தவர்கள். மகாயான பௌத்தம், அருகதர் நிலையை அடைந்தவர்களில் 18 பேரைக் குறிப்பிடுகிறது. பொ.ஊ.மு. 150இல் வாழ்ந்த மகாயானத்தின் *சரஸ்வதிவாத* பௌத்தப்பிரிவின் பிக்குவான நாகசேனரும் அருகதர் நிலையை அடைந்தவர்களில் ஒருவர் ஆவார்.

## இதனையும் காண்க
* நாகசேனர்
* போதிசத்துவர்
* புத்தத்தன்மை

## குறிப்புகள்

## அடிக்குறிப்புகள்

* 
* 
*

## வெளி இணைப்புகள்

* ''Arahants, Bodhisattvas, and Buddhas'', an article by Ven. Bhikkhu Bodhi
* Thanissaro Bhikkhu (trans.) (1998). ''Yuganaddha Sutta: In Tandem''.

பகுப்பு:மகாயான பௌத்தம்
பகுப்பு:தேரவாத பௌத்தம்
பகுப்பு:புத்தமதப் பட்டங்கள்
இண்டோல்-5,6-குயினோன்

**இண்டோல்-5,6-குயினோன்** *(Indole-5,6-quinone)* என்பது C8H5NO2 என்ற வேதியியல் வாய்ப்பாடு கொண்ட ஓர் இண்டோல்குயினோன் சேர்மமாகும். வாழைப்பழம் போன்ற பழ உணவுகளின் ஆக்சிசனேற்ற பழுப்பாகல் வினையில் இச்சேர்மம் காணப்படுகிறது.  டைரோசினும் கேட்டக்காலமைனும் சேர்ந்து கேட்டக்கால் மெலானின் உருவாதலுக்கு, இவ்வினையில் டைரோசினேசு வகை பல்பீனால் ஆக்சிடேசால் இச்சேர்மம் வினையை நிகழ்த்துகிறது. பல குயினோன்களைப் போலவே,  தொடர்புடைய 5,6 ஈரைதராக்சியிண்டோல் வழியாக ஒடுக்க-ஏற்ற வேதிவினைகளில் பங்கேற்கிறது.

## மேற்கோள்கள்

பகுப்பு:பல்லின வளையச் சேர்மங்கள்
பகுப்பு:குயினோன்கள்
அதிரம்பாக்கம்

**அதிரம்பாக்கம்** அல்லது **அத்திரம்பாக்கம்** (*Attirampakkam* அல்லது *Athirampakkam*) என்பது தமிழ்நாட்டின் திருவள்ளூர் மாவட்டம், திருவள்ளூர் வட்டம், திருவள்ளூர் ஊராட்சி ஒன்றியத்தில் உள்ள சிற்றூர் ஆகும்.

இது சென்னையிலிருந்து 60 கி.மீ. தொலைவில் உள்ள ஒரு சிற்றூராகும். இந்தியாவில் பழமையான வரலாற்றுக்கு காலத்துக்கு முந்தைய கல் கருவி கலாச்சாரத் தளமாக இவ்விடம் உள்ளது.

அதிரம்பாக்கம் தமிழக தொல்லியல் வரலாற்றில் உன்னதமான இடங்களில் ஒன்றாகும். இத்தலம் 1863 ஆம் ஆண்டு பிரித்தானியரான நிலவியலாளர்  இராபர்ட் புருசு ஃபூட்  என்பவரால் 1863 இல்  கண்டுபிடிக்கப்பட்டது, இங்கு அவ்வப்போது ஒரு நூற்றாண்டுக்கும் மேலாக ஆய்வு செய்யப்பட்டது (கிருஷ்ணசாமி 1938; I.A.R 1965-67). இந்தியாவில்  வரலாற்றுக்கு முந்தையக் கால ஆய்வுகளின் குறிப்பிடத்தக்க கருத்துரு வளர்ச்சியில் இவ்விடம் முக்கியத்துவம் வாய்ந்தாகும். இவ்விடம் தழும்பழி, கற்கோடாரிகள் தயாரிப்பு மையம் செயல்பட்டதாகக் கருதப்படுகிறது.  தமிழ்நாட்டின் கொற்றலையாற்றின்  வடிநிலப் பகுதியில் அமைந்துள்ள அதிரம்பாக்கம் கீழை மற்றும் மத்திய பழங் கற்காலத் தளங்களில்  ஒன்றாகும். தற்போது இப்பகுதியில் 50,000m² பரப்பளவில் கருவிகள் மழைச் சிற்றாறுகளால் அரிக்கப்பட்டு வருகின்றன.

## இதனையும் காண்க
* மதராசியக் கலாச்சாரம்

## மேற்கோள்கள்

## வெளி இணைப்புகள்


*அத்திரம்பாக்கம் தொல்பழங்கால வாழ்விடம் -முனைவர் வீ.செல்வகுமார், உதவிப் பேராசிரியர், கல்வெட்டியல் மற்றும் தொல்லியல் துறை

பகுப்பு:இந்தியத் தொல்லியல்
பகுப்பு:தமிழ்நாட்டு வரலாறு
பகுப்பு:பழங்கற்காலம்
பகுப்பு:இந்தியத் தொல்லியற்களங்கள்
பகுப்பு:தமிழக தொல்லியற்களங்கள்
அசோக வனம்

இராமயண காவியத்தின்படி, இராமரின் மனைவியான சீதையை இராவணன் கவர்ந்து சென்று, தற்கால இலங்கையில் அசோக மரங்கள் நிறைந்த தோட்டத்தில் சிறை வைத்த இடமே **அசோக வனம்** எனக் கருதப்படுகிறது.

## அமைவிடம்
சீதை சிறை வைக்கப்பட்ட அசோக வனம் இலங்கையின் மலையகத்தில், நுவரெலியா மாவட்டத்தின்  "சீதா எலிய" எனுமிடத்தில், நுவரெலியா நகரில் இருந்து 5 கி.மீ. தொலைவிலும் கக்கலை தாவரவியற் பூங்காவில் இருந்து 1 கி.மீ. தொலைவிலும் அமைந்துள்ளது. தற்போது இவ்விடத்தில் சீதை அம்மன் கோவில் உள்ளது.

## மேற்கோள்கள்


பகுப்பு:இராமாயண நிகழிடங்கள்
தோழா (2016 திரைப்படம்)

**தோழா** (*Oopiri*) 2016- ஆம் ஆண்டில் வெளிவந்த திரைப்படமாகும். இது தெலுங்கு, தமிழ் என இருமொழிகளில் எடுக்கப்பட்டது. தெலுங்கில் இதன் பெயர் **ஒப்பிரி**. இத்திரைப்படம் பிரெஞ்சு திரைப்படமான **தி இன்டச்சபில்ஸ்** என்றதன் மீளுருவாக்கம் ஆகும். இத்திரைப்படத்தில் கார்த்திக் சிவகுமார், நாகார்சூனா,  தமன்னா, பிரகாசு ராசு, விவேக், அனுசுக்கா, செயசுதா, சிரேயா போன்றோர் நடித்துள்ளனர். இத்திரைப்படத்தை வம்சி பைடிபள்ளி இயக்கியுள்ளார், பிரசாத் வி பொட்லூரி தயாரித்துள்ளார்.

## கதை சுருக்கம்
சீனு (கார்த்திக் சிவகுமார்) திருடிய குற்றத்துக்காக சிறைக்கு சென்று நிபந்தனை பிணையில் வெளிவருகிறார். அவரை அவரின் குடும்ப உறுப்பினர்கள் மதிக்கவில்லை. பெரும் பணக்காரரான விக்கிரமாதித்தியா கால் கை செயலிழந்தவர் அதாவது தலைக்கு கீழ் எந்த உறுப்பும் அவருக்கு இயங்காது. அவரை வழக்கறிஞர் லிங்கம் (விவேக்) விக்கரமாதித்யா (நாகார்சூனா) வீட்டுக்கு அவரை கவனித்துக்கொள்ள அனுப்புகிறார். விக்கரமாதித்தியா பலருக்கு நடத்திய நேர்காணலில் சீனுவை அவருக்கு பிடித்து வேலைக்கு வைத்துக்கொள்கிறார். சீனுவை விக்கிரமாதித்தியாவின் வீட்டில் வேலை செய்யும் எவருக்கும் பிடிக்கவில்லை. பிரசாது (பிரகாசு ராச்) மூலம் 5 ஆண்டுகளுக்கு முன் பாரிசில் பாராகிளைடிங் செய்யும் போது அவருக்கு விபத்து ஏற்பட்டதையும் அவரின் காதலி நந்தினி (அனுசுக்கா) நன்றாக இருக்கவேண்டும் என்பதற்காக விக்கிரமாதித்தியாவிற்கு நந்தினியை திருமணம் செய்யும் எண்ணமில்லை என்று நந்தினியிடம் பிரசாது பொய் சொல்கிறார். விக்கிரமாதித்தியாவின் இந்த கடந்த காலத்தை சீனு பிரசாது மூலம் அறிகிறார்.

விக்கிரமாதித்தியாவிற்கு மன அழுத்தம் இருப்பதை அறிந்த சீனு அவரை பாரிசுக்கு அழைத்து செல்கிறார். நந்தினிக்கு விக்கிரமாதித்தியாவின் நிலையை சீனு சொல்லி அவரை சந்திக்க ஏற்பாடு செய்கிறார். அங்கு விக்கிரமாதித்தியா நந்தினியை சந்திக்கிறார். சந்திப்புக்கு ஏற்பாடு செய்யப்பட்டுள்ளது குறித்து விக்கிரமாதித்யாவிற்கு தெரியாது. நந்தினிக்கு திருமணமானதையும் அவருக்கு குழந்தை இருப்பதையும் அறிகிறார். அதனால் விக்கிரமாதித்தியாவின் மன அழுத்தம் நீங்குகிறது.

## குறிப்புகள்

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:2016 தெலுங்குத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:கார்த்திக் சிவகுமார் நடித்துள்ள திரைப்படங்கள்
பகுப்பு:தமன்னா நடித்த திரைப்படங்கள்
பகுப்பு:விவேக் நடித்த திரைப்படங்கள்
துல்லியத் தாக்குதல்

**துல்லியத் தாக்குதல் (surgical strike)** என்பது ஒரு திட்டமிடப்பட்ட  படைத்துறை இரகசிய அதிரடித் தாக்குதல் ஆகும். இதன்  நோக்கம் சரியான இராணுவ இலக்கிற்கு மட்டுமே சேதம் விளைவிப்பது. கூடுமானவரை சுற்றியுள்ள கட்டமைப்புகள், வாகனங்கள், கட்டிடங்கள், அல்லது பொது சொத்துக்கள் போன்றவற்றுக்குச்  சேதம் ஏற்படுத்தாமலோ அல்லது சேதத்தைக் குறைப்பதோ ஆகும்.

அருகிலுள்ள பகுதிகள் மற்றும் பொதுமக்களுக்குச் சேதமற்றோ அல்லது குறைந்தபட்ச சேதம் விளைவிக்கும் வகையிலோ விரைவான மற்றும் இலக்கை மட்டும் தாக்கும் நடவடிக்கை ஆகும். தாக்குதல் நடவடிக்கை  இலக்குகளை அடையவும் வெளியேறவும் வானூர்திகளைப் பயன்படுத்துவர்.  தாக்குதல் நடவடிக்கைக்குச் சிறப்பு படை அணிகளை விரைவாக வானூர்தி துணையுடன் தரை இறக்கி தாக்குதலை முடிப்பர்.

அமெரிக்கப் படைகளால் 2003 ஈராக் போரின், ஆரம்ப கட்டங்களில் சதாம் உசேனின் கட்டுப்பாட்டில் இருந்த ஈராக்கின்   அரசு கட்டிடங்கள் மற்றும் இராணுவ இலக்குகள் ஆகியவற்றைத் தாக்கி  முடக்குவதற்கான ஒரு முயற்சியாக அமெரிக்க விமானங்களால் துல்லியமாக குண்டுகள் வீசி தாக்கப்பட்டன. இது துல்லியத்  தாக்குதல் முறைக்கு, ஒரு எடுத்துக்காட்டு ஆகும்.

## தெற்காசிய எடுத்துக்காட்டுகள்
### இந்தியா
2016-இல் பாகிஸ்தான் தீவிரவாதிகள் நடத்திய  ஊரித் தாக்குதலுக்கு பதிலடி தரும் வரும் வகையில், இந்திய இராணுவம், காசுமீர் மாநிலத்தை ஒட்டிய, இந்திய எல்லைக் கட்டுப்பாட்டு கோடு அருகே  தீவிரவாதிகளின் இயங்குதளங்கள் மீது 2016 செப்டம்பர் 29 அன்று இரவு இந்திய ராணுவம் நடத்திய துல்லிய தாக்குதலில் 38 தீவிரவாதிகள் கொல்லப்பட்டனர்.

## மேற்கோள்கள்



பகுப்பு:இராணுவ உத்திகள்
1993 லாத்தூர் நிலநடுக்கம்

**1993 லாத்தூர் நிலநடுக்கம்**  இந்தியாவின், மகாராஷ்டிரா மாநிலத்தின் மரத்வாடா பகுதியில், அவுரங்காபாத் கோட்டத்தில்  லாத்தூர் மாவட்டம் மற்றும் உஸ்மானாபாத் மாவட்டத்தில், 20 செப்தெம்பர் 1993 அன்று அதிகாலை 3. 56 மணி அளவில்  6.2 ரிக்டேர் அளவிலான கடுமையான நிலநடுக்கத்தால் sumaar 10,000 பேர் இறந்தனர் மற்றும் 30,000 பேர் காயமைடைந்தனர். 52 கிராமங்கள் முற்றிலுமான அழிந்தன.280 மில்லியன் முதல் 1.3 பில்லியன் வரையிலான அமெரிக்க டாலர்கள் மதிப்பு கொண்ட பொருட்கள் சேதமடைந்தன.

## இதனையும் காண்க
*நாந்தேட் நிலநடுக்கங்கள்
*குஜராத் நிலநடுக்கம் 2001

## மேற்கோள்கள்

## மேலும் படிக்க
* Baumbach, M. & Grosser, Helmut & Schmidt, H. & Paulat, A. & Rietbrock, Andreas & Rao, C. & Raju, P. & Sarkar, D. & Mohan, Indra. (1994). Study of the Foreshocks and Aftershocks of the Intraplate Latur Earthquake of September 30, 1993, India. 
* 
* 
* 
* 

## வெளி இணைப்புகள்
*  imd.ernet.in: LATUR EARTHQUAKE OF SEPTEMBER 30,1993
*  imd.ernet.in: LATUR EARTHQUAKE OF SEPTEMBER 30,1993
*லாத்தூர் நிலநடுக்கம் 

பகுப்பு:1993 நிகழ்வுகள்
பகுப்பு:இந்தியாவில் நிலநடுக்கங்கள்
பகுப்பு:மகாராட்டிர வரலாறு (1947- தற்போதுவரை)
சர்தார்

**சர்தார்** எனும்  பட்டப் பெயர் இளவரசர்கள், படைத்தலைவர்கள், பெருநிலக் கிழார்கள், அரசியல் செல்வாக்கு பெற்றவர்கள் மற்றும் கலைகளில் புலமைப் பெற்றவர்களைக் பெருமைப் படுத்துவதற்கு இந்தியத் துணைக்கண்டத்தில் தில்லி சுல்தான்களின் காலத்திலிருந்து, பிரித்தானிய இந்திய அரசின் காலம் வரை வழங்கப்பட்டதாகும்.

பாரசீகச் சொல்லான சர்தார் என்பதற்கான அரபு மொழிச் சொல் **அமீர்** ஆகும்.
சர்தார் என்ற பட்டப் பெயர், துருக்கி முதல் இந்தியத் துணைக்கண்டம் வரை பயன்படுத்தப்பட்டுள்ளது.

## இதனையும் காண்க
* சர்தார் வல்லபாய் படேல்

## மேற்கோள்கள்

## வெளி இணைப்புகள்
*The Royal Ark Genealogies- here Persia, see every present country
*
*Article in Dawn

பகுப்பு:இந்தியாவில் பட்டங்கள்
மயிலம்மா

**மயிலம்மா** (*Mayilamma*)  என்பவர் இந்தியச் சமூக செயற்பாட்டாளர். இவர் கேரளத்தின், பாலக்காட்டின் அருகேயுள்ள பிலாச்சிமாடா என்ற ஊரில் செயல்பட்டுவந்த கொக்கக் கோலா நிறுவனத்திற்கு எதிராக போராட்டம் நடத்தியதற்காகப் புகழ்பெற்றார். இவருக்கு அவுட்லுக் இதழ் *ஸ்பீக் அவுட்* விருதை அளித்தது. மேலும் இந்திய அரசின் *ஸ்ரீ சக்தி* விருதையும் பெற்றார்.

## போராட்டம்
கேரளத்தின் பாலக்காடு மாவட்டத்தில் உள்ள பிலச்சிமடாவில் உள்ள கொக்கக் கோலா தொழிற்சாலையினால் ஏற்பட்ட நீர் மாசுபாட்டால் மயிலம்மா நேரடியாக பாதிக்கப்பட்டார், இவரது கிணற்று நீர் இந்தத் தொழிற்சாலையினால் கடுமையாக பாதித்தது இதே போல இதைச் சுற்றியுள்ள பகுதிகளிலும் நிலத்தடி நீர் பாதிப்படைந்தது.

மயிலம்மா அப்பகுதியில் கொக்கக் கோலா ஆலைக்கு எதிரான பரப்புரையில் முதன்மை பாத்திரம் வகித்தார். இவர் தலைமையில் நடந்த போராட்டங்களின் விளைவாக   தண்ணீர் பற்றாகுறை மற்றும் மாசுபாடு ஆகியவற்றின் காரணமாக கோகோ கோலா பாட்டில் ஆலை  2004 மார்சில்  மூடப்பட்டது.

மயிலம்மா ஒரு எரவாளர் பழங்குடி இனப் பெண்மணியாவார். இவர் இந்த நிறுவனத்தை எதிர்க்க *கோகோ கோலா விருத சமர் சமிதி*  என்ற அமைப்பை உருவாக்கினார். குளிர்பான நிறுவனத்திற்கு முன்பு தனிநபர் சத்தியாகிரகத்தை தொடங்கினார். காவல் துறையினர் தடுத்தும் தினமும் இவரது போராட்டம் தொடர்ந்தது. போகப்போக இவருக்கு ஆதரவு பெருகி போராட்டம் வலுவடைந்து. 22 ஏப்ரல் 2002 முதல், போராட்டக் குழுவால் தொடர்ச்சியான ஊர்வலம் போன்றவை கோகோ கோலா தொழிற்சாலை வாயில்கள் வெளியே ஆலையை நிரந்தரமாக மூடக் கோரி கோரிக்கை வலுத்தது.

மயிலம்மா விஜயநகர காலனியில் உள்ள த்னது மூன்று மகன்கள், மற்றும் ஒரு மகளுடன் வாழ்ந்து வந்தார்.

## இறப்பு
மயிலம்மா 2007 சனவரி 6 அன்று இறந்தார்.

## மேற்கோள்கள்

பகுப்பு:2007 இறப்புகள்
பகுப்பு:மலையாள மக்கள்
ச. அ. தர்மலிங்கம்

**சண்முகம் அப்பாக்குட்டி தர்மலிங்கம்** (*S. A. Tharmalingam* 23 மார்ச் 1908 - ) யாழ்ப்பாணத்தைச் சேர்ந்த ஒரு மருத்துவரும், அரசியல்வாதியும், முன்னாள் யாழ் நகர முதல்வரும் ஆவார். இவரது அரசியல் வாழ்வின் பிற்பகுதியில், தீவிர தமிழ்த் தேசிய அரசியலில் ஈடுபாடு கொண்டவராக இருந்தார்.

## இளமைக்காலம்
தர்மலிங்கம் 1908 ஆம் ஆண்டு பிறந்தார். இவரது தந்தையார் யாழ்ப்பாணத்திலுள்ள கொழும்புத்துறையைச் சேர்ந்த சண்முகம் அப்பாக்குட்டி. யாழ் பரி யோவான் கல்லூரி, யாழ் சம்பத்திரிசியார் கல்லூரி ஆகியவற்றில் பள்ளிக்கல்வியை முடித்துக்கொண்ட தர்மலிங்கம், பின்னர் மருத்துவப் படிப்பை மேற்கொண்டு 1933ல் மருத்துவரானார். யாழ்ப்பாணம் கட்டுவனைச் சேர்ந்த மருத்துவர் சரவணமுத்து என்பவரின் மகளான சுந்தரவல்லியை மணம் செய்துகொண்டார். இவர்களுக்கு தர்மாம்பாள், தர்மவல்லி, தர்மசோதி, தர்மராணி என நான்கு பெண்பிள்ளைகள் பிறந்தனர். தர்மலிங்கத்தின் தமையனார் ச. அ. வெற்றிவேலு யாழ்ப்பாணத்தின் புகழ் பெற்ற மருத்துவர்களில் ஒருவராக விளங்கினார். வெற்றிவேலுவின் மகனும், தர்மலிங்கத்தின் பெறாமகனுமான வெற்றிவேலு யோகேஸ்வரன் இலங்கை நாடாளுமன்றத்துக்கான யாழ்ப்பாணத் தொகுதி உறுப்பினராகத் தேர்தெடுக்கப்பட்டர்.

## தொழில்
மருத்துவக் கல்வியை முடித்துக்கொண்ட தர்மலிங்கம், இலங்கை அரசாங்கத்தின் கீழ் மருத்துவ அலுவலராக இலங்கையில் பல்வேறு பகுதிகளிலும் பணியாற்றினார். 1950ல் பணியில் இருந்து ஓய்வுபெற்ற இவர், யாழ்ப்பாணத்தில் தனியாக மருத்துவத் தொழிலைத் தொடங்கினார். இக்காலத்தில் அரசியலில் ஈடுபாடு கொண்டிருந்த தர்மலிங்கம், யாழ்ப்பாண மாநகர சபை உறுப்பினராகத் தேர்ந்தெடுக்கப்பட்டார். 28 மே 1962 - 4 ஏப்ரல் 1963 காலப்பகுதியில் யாழ்ப்பாண மாநகர முதல்வராகவும் பணியாற்றினார். எஸ். ஜே. வி. செல்வநாயகம் தலைமையிலான தமிழரசுக் கட்சி, பின்னர் தமிழரசுக் கட்சி உள்ளிட்ட பல்வேறு தமிழ்க் கட்சிகள் இணைந்து உருவான தமிழர் விடுதலைக் கூட்டணி ஆகியவற்றில் ஈடுபாடு கொண்டிருந்த தர்மலிங்கம், பிற்காலத்தில் இக்கூட்டணியில் இருந்து பிரிந்து உருவான தமிழீழ விடுதலை முன்னணி என்னும் கட்சியில் இணைந்து பணியாற்றினார். இவரது அரசியல் செயற்பாடுகள் காரணமாகப் பல்வேறு இன்னல்களுக்கு ஆளான தர்மலிங்கம் பிற்காலத்தில் ஐக்கிய இராச்சியத்துக்குக் குடிபெயர்ந்தார்.

## மேற்கோள்கள்

## இவற்றையும் பார்க்கவும்
* யாழ்ப்பாண மாநகர சபை

பகுப்பு:1908 பிறப்புகள்
பகுப்பு:யாழ்ப்பாணம் பரி யோவான் கல்லூரி மழைய மாணவர்கள்
பகுப்பு:யாழ்ப்பாணம் சம்பத்தரிசியார் கல்லூரி பழைய மாணவர்கள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:யாழ்ப்பாண முதல்வர்கள்
பகுப்பு:இலங்கைத் தமிழ் மருத்துவர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:யாழ்ப்பாண மாவட்ட மக்கள்
யோகேஸ்வரி பற்குணராசா

**யோகேஸ்வரி பற்குணராசா** முன்னாள் யாழ்ப்பாண மாநகர முதல்வர். ஈழ மக்கள் சனநாயகக் கட்சியைச் சேர்ந்த இவர், 2009ம் ஆண்டு இடம்பெற்ற மாநகர சபைக்கான தேர்தலில் ஈழ மக்கள் சனநாயகக் கூட்டணியை உள்ளடக்கிய ஐக்கிய மக்கள் சுதந்திரக் கூட்டணி பெரும்பான்மை இடங்களைப் பெற்றதனால் மாநகர முதல்வரானார். 2009 செப்டெம்பர் முதலாம் தேதி. சபையின் 23வது முதல்வராகப் பதவியேற்றுக்கொண்ட அவர் 2014 ஆகத்து மாதம் சபை கலைக்கப்படும் வரை பதவியில் இருந்தார்.

## தொழில்
யோகேஸ்வரி ஒரு கல்வியாளர். யாழ்ப்பாணம், கிளிநொச்சி ஆகிய மாவட்டங்களிலும், கொழும்பிலும் ஆசிரியராகவும் அதிபராகவும் 28 ஆண்டுகள் பணியாற்றினார். அமைச்சுகளில் உயர் பதவிகளையும் இவர் வகித்துள்ளார்.

## மேற்கோள்கள்

பகுப்பு:யாழ்ப்பாண மாவட்ட மக்கள்
பகுப்பு:யாழ்ப்பாண முதல்வர்கள்
கன்வர் ஏரி பறவைகள் சரணாலயம்

**கன்வர் ஏரி பறவைகள் சரணாலயம்** (*Kanwar Lake Bird Sanctuary*) மற்றும் **கன்வர் தால்** (*Kanwar Taal*)  அல்லது **கபர் தால்** (*Kabar Taal Lake*); இது, இந்தியாவின், பிகார் மாநில பேகூசராய் நகரத்தின் அருகில் அமைந்துள்ள நன்னீர் ஏரியாகும்.
ஆசியாவின் பேரேரிகளில் ஒன்றாக கருதப்படும் இது, இந்தியாவின் கிழக்கு இராசத்தான் மாநில பரத்பூர் மாவட்டத்தில் அமைந்துள்ள கேவலாதேவ் தேசியப் பூங்காவை விட மும்மடங்கு பெரியதாகம்.  67.5 கிலோமீட்டர் (67.5&nbsp;km²) பரப்பளவுக் கொண்ட இந்த ஏரியில், சுமார் 106 பறவையினங்கள் வசிப்பதாகவும், குளிர்க்காலங்களில், மத்திய ஆசியாவிலிருந்து சுமார் 60 பறவையினங்கள் இடம் பெயருவதாகவும், உலகப்புகழ் பெற்ற இந்திய பறவையியல் வல்லுநர் சலீம் அலி (*Salim Ali*) என்பவர் பதிவு செய்யப்பட்டள்ளார்.

## சான்றாதாரங்கள்

பகுப்பு:இந்திய ஏரிகள்
பகுப்பு:பிகாரின் புவியியல்
பகுப்பு:பிகார்
யாழ்ப்பாண முதல்வர்களின் பட்டியல்

**யாழ்ப்பாண முதல்வர்** (*Mayor of Jaffna*) என்பவர் இலங்கையின் யாழ்ப்பாண நகரின் உள்ளூராட்சி அமைப்பான யாழ்ப்பாண மாநகரசபையின் தலைவராவார்.

## முதல்வர்கள்

## குறிப்புகள்

## மேற்கோள்கள்

* 

## உசாத்துணைகள்

*
உலக சைவ உணவு நாள்

**உலக சைவ உணவாளர்கள் நாள்** அல்லது **உலக சைவ உணவு நாள்** (*World Vegetarian Day*) என்பது ஒவ்வோர் ஆண்டும் அக்டோபர் 1 ஆம் நாளில், உலகம் முழுவதும் அனுசரிக்கப்படுகிறது. இது, 1977 இல் வட அமெரிக்க சைவ உணவு சமூகத்தால் முன்மொழியப்பட்டு, 1978 இல் பன்னாட்டு சைவ உணவாளர் ஒன்றியத்தால் அங்கீகரிக்கப்பட்ட ஒரு-நாள் கொண்டாட்டமாகும். மகிழ்ச்சி, கருணை மற்றும் சைவ உணவு வாழ்வை மேம்படுத்தும் நோக்கில் இத்தினம் கொண்டாடப்படுகிறது.

## மேற்கோள்கள்

## வெளி இணைப்புகள்
*Official Website
*World Vegetarian Day at the New Zealand Hare Krishna Spiritual Resource Network

பகுப்பு:அக்டோபர் சிறப்பு நாட்கள்
பகுப்பு:விலங்குரிமை
பகுப்பு:சிறப்பு நாட்கள்
பகுப்பு:சுற்றுச்சூழல் விழிப்புணர்வு நாட்கள்
குரோமேட்டு எசுத்தர்

**குரோமேட்டு எசுத்தர்** *(chromate ester)* என்பது குரோமியம் அணு +6 என்ற ஆக்சிசனேற்ற நிலையில் ஆக்சிசன் பிணைவு வழியாக கார்பன் அணுவுடன் இணைந்துள்ள ஒரு வேதியியல் அமைப்புச் சேர்மமாகும். குரோமியம் மட்டும் குரோமேட்டு அமைப்பைப் பெற்று அதனுடன் பல ஆக்சிசன் அணுக்கள் இணைக்கப்பட்டுள்ளன. Cr–O–C என்ற கட்டமைப்பால், எசுத்தர் வேதிவினைக் குழுவின் கட்டமைப்புடன் குரோமேட்டு எசுத்தர் ஒத்துள்ளாதாகக் கருதப்படுகிறது. குரோமியம் குளோரைடு அணைவுகள், CrO3 மற்றும் நீரிய குரோமேட்டு அயனிகள் போன்ற குரோமியம்(VI) உலோகச் சேர்மங்கள் ஒடுக்கஏற்ற வினைகளில் ஈடுபட்டு குரோமேட்டு அமைப்பிலான குரோமியம்(VI) அணுக்களை வெளியிடுகின்றன. பிரிடினியம் டைகுரோமேட்டு அல்லது பிரிடினியம் குளோரோகுரோமேட்டால் நிகழும் ஆக்சிசனேற்ற வினை போன்ற யோன்சு ஆக்சிசனேற்ற வினையில் இக்குரோமேட்டு எசுத்தர்கள் முக்கிய செயல்திறன் மிக்க இடைநிலைகளாக செயல்படுகின்றன. அல்லைல் ஆல்ககாலின் குரோமேட்டு எசுத்தர்கள், முறையான [3,3]- சிக்மா மின்னனு நகர்வு வழியாக சமபடியாக்கம் மூலம் ஈனோன் விளைபொருட்களாக மறுசீராக்கம் அடைகின்றன .

தனித்துப் பிரித்தெடுக்க வல்ல குரோமேட்டு எசுத்தருக்கு உதாரணம்: (CH3)3CO)2CrO2. ஆகும் 

## மேற்கோள்கள்
.

பகுப்பு:குரோமேட்டுகள்
பகுப்பு:எசுத்தர்கள்
விடுதலை நாள் (சைப்பிரசு)

**சைப்பிரசு சுதந்திர தினம்** அல்லது **சைப்பிரசு விடுதலை நாள்** (*Independence Day (Cyprus*); இது ஒவ்வொரு ஆண்டும் அக்டோபர் 1 ஆம் நாள் அனுசரிக்கப்படுகிறது. இந்நாளை அந்நாட்டு பள்ளிகளும், இராணுவமும் அணிவகுத்து பெருமளவில் திருவிழாவாக கொண்டாடுகிறது. சைப்பிரசு, 4 ஆண்டுகால யுத்தத்தின் முடிவில், 1960 ஆம் ஆண்டில் பிரித்தானிய ஆட்சியிலிருந்து விடுதலை அடைந்தது. தனி சுதந்திர நாடானதை குறிக்கும் வகையில், இந்த நாளை அரசு விடுமுறையாக அறிவித்து  நாடு முழுவதும் ஆண்டுதோறும் தேசியக் கொடியேற்றத்துடன் கொண்டாடப்பட்டு வருகிறது.

## சான்றாதாரங்கள்

பகுப்பு:சைப்பிரசு பொது விடுமுறை நாட்கள்
பகுப்பு:விடுதலை நாட்கள்
பகுப்பு:சைப்பிரசு வரலாறு
பகுப்பு:அக்டோபர் சிறப்பு நாட்கள்
வியாகுல அன்னை

**வியாகுல அன்னை** என்பது கன்னி மரியாவுக்கு அளிக்கப்படும் பெயர்களில் ஒன்றாகும். மரியா தன் வாழ்வில் பட்ட துயரங்களின் நினைவாக இப்பெயர் வழங்கப்படுகின்றது. வியாகுல அன்னையாக கத்தோலிக்க கலையில் மரியா அதிகம் சித்தரிக்கப்படுகிறார்.

மரியாவின் ஏழு வியாகுலங்களை தியானிக்கும் பழக்கம் கத்தோலிக்க திருச்சபையில் உள்ளது. பொதுவாக கத்தோலிக்க கலையில் வியாகுல அன்னையை துயரத்துடனும், கண்ணீருடனும் காட்சிப்படுத்துவர். ஏழு வாள் அவரது இதயத்தை ஊடுருவி இரத்தம் கொட்டுவது போலவும் சித்தரிப்பது வழக்கம். சிமியோனின் இறைவாக்கின் அடிப்படையில் இப்பக்தி முயற்சி துவங்கியது. வியாகுல அன்னை ஜெபமாலை, வியாகுல அன்னை மன்றாட்டுமாலை முதலியன இப்பத்திமுயற்சிகளில் அடங்கும்.

*தூய மரியாவின் துயரங்கள்* என்னும் பெயரில் மரியாவுக்கு கத்தோலிக்க திருச்சபையில் 15 செப்டம்பரில் விழா எடுக்கப்படுகின்றது.

## மரியாவின் ஏழு துயரங்கள்
இவை  துயர மறைபொருள்களிலிருந்து வேறுபட்டதாகும்.
# எருசலேமில் சிமியோன் மரியாவை நோக்கிச் சொன்ன இறைவாக்கு. (லூக் 2:34–35) 
# குழந்தையைக் காப்பாற்ற எகிப்துக்குத் தப்பி ஓடிச் செல்லுதல். (மத் 2:13)
# எருசலேமில் மூன்று நாள் சிறுவன் இயேசு காணாமல் போதல். (லூக் 2:43–45)
# துன்பப் பாதையில் இயேசு சிலுவை சுமந்து செல்லும்போது அவரை சந்தித்தல். 
# கல்வாரியில் இயேசு சிலுவை அறையப்பட்டு இறத்தல்.  (யோவா 19:25)
# இயேசுவின் உடல் சிலுவையிலிருந்து இறக்கப்படல். (Matthew 27:57–59)
# அரிமத்தியா யோசேப்பு இயேசுவை அடக்கம் செய்தல். (யோவா 19:40–42)

இவை ஒவ்வொன்றின் நினைவாக தினமும் ஒரு கிறிஸ்து கற்பித்த செபம் மற்றும் ஏழு கிறிஸ்து கற்பித்த செபம் செபிப்பது கத்தோலிக்கரிடையே வழக்கமாகும்.

## மேற்கோள்கள்


பகுப்பு:அன்னை மரியா
பகுப்பு:செப்டம்பர் சிறப்பு நாட்கள்